Zapisnik 20. Seje sveta KS Volčji Potok – Rudnik, ki j bila dne 19.2.2014 ob 19.00 v prostorih doma KS

Prisotni: Sršen Franc, Repnik Tončka, Briški Vera, Budja Nataša.

Odsotni: Novak Darja, Širec Robi, Jerman Samo.

Dnevni red:

1. Pregled zapisnika z zadnje seje
2. Ceste v Volčjem Potoku in Rudniku
3. Kanalizacija – odgovor gospe Stražar z Občine Kamnik
4. Pismo za g. Borca na Občini Kamnik od g. Žibert Toneta
5. Odprtje ceste obvoznica
6. Razno

**Točka 1**

Pregled zapisnika s prejšnje seje.

**Točka 2**

Sršen Franc pove, da je za cesto v Rudniku na zadnjem sestanku svetnikov na Občini Kamnik odobreno 60.000,00 EUR, to je približno za 1/3 ceste, potrebno je urediti še lastniško stanje - čimpreje, dokler so še sredstva.

Repnik Tončka pove, da je pridobljeno več predračunov s strani različnih izvajalcev za utrditev te ceste. Najbolj ugodno je podjetje Asfaltek Zlatko Jašič s.p. Ljubljana Polje.

**Točka 3**

Vse podatke v zvezi s kanalizacijo – seznam in pogodbe o priklopu na kanalizacijo je KS posredovala na Občino Kamnik. Gospa Stražar iz Občine Kamnik je podala odgovor glede ureditve kanalizacijskega sistema na območju Volčjega Potoka. V naseljih, kjer obstaja javno kanalizacijsko omrežje je obvezna priključitev in sicer v roku šestih mesecev od pridobljenega uporabnega dovoljenja za javno infrastrukturo. V Volčjem Potoku je bila kanalizacija izgrajena že pred leti, zato:

* Za vse lastnike objektov, ki še vedno niso izgradili priklopa (hišnega priključka) na javno kanalizacijsko omrežje, ki je obvezno, bo Občina Kamnik predpisala denarno kazen in sicer za pravno osebo 3,000,00 EUR in za fizično osebo 1.000,00 EUR.
* Za objekte, ki sicer obstaja možnost priklopa na javno kanalizacijo, priklop pa zaradi tehničnih ovir oz. prevelikih stroškov ni izvedljiv, obstaja možnost male komunalne čistilne naprave. Za uradno mnenje o priklopu oz. da priklop ni mogoč, naj zaprosijo Komunalno podjetje Kamnik d.d. in v kolikor bodo podali mnenje, da priklop ni mogoč, naj lastniki kupijo in vgradijo čistilno napravo- če bodo izpolnjevali določene pogoje Pravilnika o subvencioniranju nakupa in vgradnje čistilne naprave, bodo upravičeni do subvencije.
* S tistimi, s katerimi je sklenjena pogodba o prispevku za izgradnjo kanalizacije ( pogodba med KS Volčji potok in krajani) in imajo del plačanih sredstev na računu , odprtem pri SKB d.d.- račun KS Volčji Potok Rudnik, naj se sredstva porabijo v skladu s pogodbenimi določili oz. v skladu z načrti in prioritetami znotraj KS.

**Točka 4**

Sršen Franc nas seznani z vsebino pisma oz. pritožbe gospoda Žibert Antona glede asfaltiranja ceste v spodnjem delu Volčjega Potoka (. G. Žibert trdi, da je nekvalitetna rekonstrukcija javne poti št. 660073 k.o. Volčji Potok), ki jo je naslovil na samega župna Občine Kamnik, na g. Borca in na g. Srša. Na ogled ceste je bil med drugimi povabljen tudi predsednik KS. Predsednik KS kot tudi svet KS je mnenja, da se ne vmešavamo v to zadevo, ker je cesta javno dobro, nekateri krajani pa na cesto nimajo pripomb

**Točka 5**

Sršen Franc pove, da je Občina Kamnik kontaktirala KS, da bi

za občinski praznik v mesecu marcu imeli odprtje ceste - na novo asfaltirane - proti Bosch servisu. Odprtje bo 17.3.2014 ob 16,00 uri. Bojan Burja bo priskrbel odojka, za ostalo jedačo in pijačo poskrbi KS.

Sejo zaključili ob 20.46 uri.

Zapisala:Nataš Budja

Predsednik KS: Franc Sršen